bavarian-nlp/barwiki-20250901 huggingface dataset:
Doadaweis

Doadaweis (amtli: Todtenweis) is a Gmoa im schwabischn Laundkreis Oacha-Friberg und Mitglied va da Vawoitungsgmoaschoft Oaing. Da Ort ligg im rechtn Leechroa, sou 20 Kilometta nordejschtlich va Augschburg.
Eadkund.
Ortstoia.
Zur Gmoa ghearn dia Ortstoia "Saund" an da Fribberga Ooch und "Booch".
Gschichtn.
Ortsgschichtn.
Dia Grindung vom Ort ums Joo 650 geaht auf'n Bajuwaren Tato zruck. Urkundlich erwähnt is Doadaweis am 26. Juni 1033 in a Schenkungsurkundn va Kaiser Konrad II woan. Doadaweis hoot zum Rentomt Minga und zum Laundgricht Oacha vom Kuafiaschtndum Bayern gheart. Mit Inkrafttreten va da Gebietsrefoam in Bayern is dia urspringlich oubaboarische Gmoa am 1. Juli 1972 zum Regierungsbezirk Schwoom kejmma.
Politik.
Gmoarot.
Da Gmoarot sejtzt si aus'm 1. Birgamoaschta und 12 Gmoarejt zam.
Woppn.
Dia Woppnbeschreibung lautet: In Süüba a ejgschwoafte blaue Spitzn, do drinna a guiddige Kejnigskrouna, voan a blaus Ulrichskraiz, hintn a schwebndes, schwoozs Kraiz, va dem da Lejngsboikn links untn mit am kuazn Boika bestejckt is.
Sengswiardikeitn.
S' Ortsbüdd va Doadaweis wead bestimmt va da barockn Pforrkiacha St. Ulrich und Afra, dia in dia Joar 1737/1738 erbaut woan is.
Nordwejschtlich vom Ort sejn nou dia weitlaifign Eadweak va a muatmoßlichn greassern Ungornschutzburg erhoitn.
Iba'm Ortstoi "Saund" auf'm Leechroa sejn nou dia Erdwoia va da friah- bis hoachmiddloitalichn Wehrouloog zum seha, sidwejschtlich vom Ortstoi "Booch" sejn Rejschtlan va da umgfahr zu gleichn Zeit ejntstaunanan Wehrouloog vom "Buagstoi Booch".
Wejschtlich va Saund sejn de Saundama Seen und da Oingama Baggasee.
Literatua.
"Todtenweis - Vom Königshof und Klosterdorf zur modernen Gemeinde". Todtenweis, 2008 (Umfangreiche Ortschronik)
Boor (Schwoom)

Boor is a Gmoa im schwabischn Landkreis Oacha-Friberg und Mitglied va da Vawoitungsgmoaschoft Bejmas.
Gmoagliederung.
s gibt fuignde Gemarkunga: Hoamparschdarf, Oubaboar und Untaboar. A weitara Ortstoa is Leechlingszöi.
Auf'm Gmoagebiet vo Boor, an da Stross nooch Diahappn, liegt dia kloane Woifahrtskapöin Maria im Elend ("Maria Öiend").
Gschichtn.
Dia Gmoa vo Boor is zeascht 1972 ausm Zusammnschluss vo dia Gmoana Untaboar und Oubaboar entstauna, dia bis dohii söibständig warn. Am 1. Moa 1978 is Boor nooch Diahappn (Landkreis Augschburg) ejgmeindet wordn. Durch'n Kompf va dia Boorama seins am 1. Jenna 1994 wieda söibständig wordn. Seitdem gheart Boor zur Vawoitungsgmoaschoft Bejmas im Landkreis Oacha-Friberg.
Politik.
Birgamoaschta is da Roman Pekis.
Gmoarat.
Da Gmoarat besteaht aus'm 1. Birgamoaschta, am ehrenamtlichn 2. Birgamoaschta und öif Gmoareit.
Woppn.
Dia Woppnbeschreibung lautet: Durch an süübrigen Schrägwöinaboika toalt vo Schwooz und Blau. Oubn a roat gekrönta und roatbezungta guiddiga Löwnschejl, untn drei guiddige Stern.
Sengswiardikeitn.
Zur Kapöin Maria Öiend findn seit am 18. Jahrhundert regelmäßig Woifahrtn statt.
Negentropie

Negentropie is de Kuazbezeichnung fia negative Entropie. Damid is oisdann as Gegntei vo Entropie gmoant.
Definition.
Negentropie wead untaschieli definiat. De oafochste Definition (s.o.) hoasst: "Negentropie is negative Entropie".
A weidane Definition sogt, dass Negentropie da Redundanz  entsprechn duat: Duach entsprechande Normierung ko ma erreicha, dass de Negentropie J vo oana gleichvateitn Variablen 0 is.
Des fiat nacha zu foiganda Definition:
formula_1
wobei formula_2 a gleichvateite Zuafoisvariable is, mit da gleichn Korrelations- (und Kovarianz-) matrix wia formula_3, und H de Entropie (Da easchte Term in dera Definition is nur a Normiarung, entscheidend is, dass H mit negativen Voazeichn gnumma wead).
Interpretation.
Da Begriff negative Entropie is vom Erwin Schrödinger in seim Buach "Was ist Leben" prägt wuan. Er definiat Lebm ois wos, wos negative Entropie aufnimmt und speichat. 
Des hoasst, dass Lebm wos is, wos Entropie exportiat und sei eigane Entropie niadrig hoit: Negentropie-Import ist Entropie-Export.
Da Schrödinger hod mit negativa Entropie "freie Energie" gmoant, des is owa koa Wiedaspruch zan zwoatn 2. Haptsotz vo da Thermodynamik, wei dea Prozess unta Energiezufua, beispuisweis beim Pflanzn duach Sunnenlicht.
Literatua.
Norbert Wiener, "Cybernetics or Control and Communication in the Animal and the Machine", Massachusetts, MIT Press 1948
Walkyrn

A Walkyr oda Walkürn (dt. "Walküre"), aa "Schlocht-" oda "Schuidjungfa", is in da nordischen Mythologie a weiblichs Geistwesen ausm Gfoige vom Wodan. Aufn Schlochtfejd suachans Einherjer („ehrenvoi Gfollane“) aus und bringans nach Walhall.
Nam und Anzoi vo de Walkyrn.
Im "Helgakviða Hjörvarðssonar" wean nein gnennd, im "Darraðarljóð" mit zwejfe.
Im "Grímnismál" (Strophe 36) sans dreizehne, wo in Walhall Bier ausschenga: Hrist, Mist, Skeggjöld, Skögull, Hildr, Þrúðr, Hlökk, Herfjötur, Göll, Geirölul (Geirrömul, Geirahöd), Randgríðr, Radgríðr und Reginleifr.
Das "Darraðarljóð" nennt außerdem: Hjörþrimul, Sanngríðr, Svipull, Guðr und Göndull.
Mythologien.
De Wikinger ham in de Polarlichta a Zeichn fir de Anwesenheit vo Walkyrn auf auf da Eadn gseng. Se ham glabt, dass dann irgendwo af da Wejd a große Schlacht gschlagn wordn warad. Wei, wenn de Fraun iba de Schlachtfejda reitn und de Einherjer auswejn, spiegelt si as Licht vom Mond in eanan goidanen Rüstungen und bringt so as „Nordlicht“ an an Himme.
Walkyrn bei Richard Wagner.
Da Richard Wagner hod in seim viateiligen Zyklus "Der Ring des Nibelungen" am Sagnstoff vaarbat. Bei Wagner san de Walkyrn nein Schwestan, ois Dechta vom Wodan mit vaschiedanen Weiban. Nebm da Brunnhild, dem Kindl vom Wotan und vo da Erda, tretn do acht weitare Walkyrn auf, wo da Wagner frei erfundn hod. Se hoassn Waltraute, Ortlinde, Roßweiße, Schwertleite, Gerhilde, Siegrune, Grimgerde und Helmwige.
Skirnir

Da Skirnir is in da noadischn Mythologie an Freyr sei Gschpau und Knechd. Da Skirnir hod in Jotunheim, im Naum vum Freyr um d'Riesin Gerda gworbn. Ois Lohn hod da Skirnir dafia an Freyr sei Schweat und sei Pfead kriagt.
A zwoats Moi wiad da Skirnir, vom Odin aus, zu de Zweagal gschickt, damid a eam de Kedn Gleipnir hoid, damid da Odin an Fenriswolf bindn kau.
Ida Schumacher

Ida Schumacher (* 5. Meaz 1894 z Arnstorf. Niedabayern; † 6. Aprü 1956) wor a bayrische Komediantin.
De Ida is scho mit dreizehn Joar firn Chor vom "Münchner Künstlertheater" entdeckt worn. Nacha hod si Gsang studiat und wor ois Voiksschauspuiarin an Theatan z Niamberg, Tegernsee und am Platzl z Minga erfoigreich.
Ihr Marknzeichn wor de Bühnenfigur vo da „Ratschkathl“. De Figur is vo da Elise Aulinger gschoffn, owa vo da Ida Schumacher perfektioniert worn. Zu de bekanntesten Stickln vo ihr zejn "Am Viktualienmarkt - Da Oardandler" und "Trambahnritzenreinigungsdame (Ode an den Rollwagerladmiral)".
1977 is zu Ehrn vo da Schumacher Viktualienmorkt a Brunnen mit oana Bronzefigur afstejt worn. Z Arnstorf hams a Straß nach ihr gnennt.
Theil-Index

Da Theil-Index, is vom Ökonometrika Henri Theil entwicklt und is a statistisches Ungleichvateilungmoß zua Bschreibung vo Einkommens- und Vermögnsvateilunga.
Mathematik.
De Forme gähd so:
formula_1
dabei is formula_2 as Einkommen da formula_3ten Person is. formula_4 is as Durchschnittseinkommen und formula_5 is de Ozoi vo de Einkommensbeziaga. Da easchde Ausdruck in da Summe ko ois Otei vom oanzalnan Einkommensbeziagan an da Summe vo oin Einkommen afgfosst wean und da zwoate Ausdruck is da relative Otei am Durchschnitt. Wenn olle as gleiche Einkommen (oiso as Durchschnittseinkommen) häddn, dann warad da Index = 0. Hädd nua oa Person as Gsamteinkommen, dann woxd da Index af = formula_6 o.
Theil hod an Index ausm fia de Informationstheorie entwickltn Entropie-Moß vom Claude Shannon obgleitet. Is formula_7 da Theil-Index und formula_8 as Moß vom Shannons, dann guit,
formula_9
Shannon hod sei Entropie-Maß aus da Woascheinklichkeit vom Auftreten vo am Ereignis entwicklt. Demnach ko da Theil-Index ois de Woascheinlichkeit vastandn wean, mit dea wo a Euro, dea wo vo oana Bevejkarung entnumma wead vo am bestimmtn Induviduum stammt. Des is de Gleiche, wia da easchde Aasdruck: Da Otei vo am Individuum am Gsamteinkommen.
Huiza

Huiza (amtli: Holzheim) is a Gmoa im schwàbischn Laundkreis Doana-Rias und Mitglied va da Vawoitungsgmoaschoft Roa am Lech.
Geografie.
Huiza ligg in da Planungsregiou Augschburg.
s gibb fuignde Gemarkunga: Böagadoaf, Huiza, Beasabuaka, Riada, Schtool.
Außadem gibbs 5 Ejsiedlahejf: Wickasmüü, Bàschlamüü, Föödziagla, Leamüü und Taunnahouf.
Gschichtn.
Huiza hot zum Rejntamt Minga gheart und zum Laundgricht Roa am Leech vom Kuafiaschtntum Bayern. Ba dia Vawoitungsreforma in Bayern is mit'm Gmoaedikt va 1818 dia hejntige Gmoa ejntstauna. 1976 sejn dia Gmoana Huiza, Böagadoaf, Riada und Schtool zamgschloussn woan, am Schluss va da Gebietsreform is oo nou Beasabuaka dazuakejmma.
Ejnwounaentwicklung.
Auf'm Gebiet va da Gmoa sejn 1970 1.012, 1987 no 1.006, 2000 1.145 und im Joo 2014 1.134 Ejwouna zöit woan.
Politik.
Biagamoaschta is da Ruttmann Robert (CSU).
Dia Gmoasteieraeinauma hom im Joo 1999 umgrechnet 782.000 € betroong, davou dia Gewerbesteiaeinauma (netto) umgrechnet 78.000 €.
Wüddschoft und Infrastruktua.
Wüddschoft und oo Laund- und Foaschtwüddschoft.
S'hoot 1998 nooch da aumtlichn Statistik im produzierenden Gewerbe und oo im Bereich Haundl und Verkea koane sozialversicherungspflichtig Beschejftigtn am Orwatsoat gem. In sunschtige Wüddschoftsbereiche sejn am Orwatsoat 51 Persouna sozialversicherungspflichtig beschejftigt gween. Sozialversicherungspflichtig Beschejftigte am Wohnoat hots im Gaunzn 649 gem. Im verarbeitenden Gewerbe hots oan Betrieb, im Bauhauptgewerbe fimf Betriebe gem. Außadem hom im Joo 1999 zwöif laundwüddschoftliche Betrieb mit a laundwüddschoftlich gnutztn Flejchn va 368 ha bestauna, davou sejn 297 ha Ockaflejchn und 71 ha Dauagreaflejchn gween.
Büddung.
s gibb fuignde Ejrichtunga (Staund: 1999):
Wiener Sängerknaben

De Wiener Sängerknaben san a östareichischa Buam Chor aus Wean. Er is im Johr 1498 gegründet worn.
D' Buam singä normalaweis klassischn Musi vo Mozart Wolfgang Amadeus, Schubert, Strauß, sowie Jodln, Voiks, Weihnochtn und religiös Musi.
D' Buam tretn bei Konzete in ihr berühmte Madrosen G'wand af
Honi soit qui mal y pense

Honi soit qui mal y pense (oidfranzesisch; weatlich: „Schama soit si, wea schlecht driwa denkt.“), heitige Schreibweis: "Honni soit qui mal y pense" (vo franzesisch).
Des is de Woispruch vom englischen Strumpfbandordn (Hosnbandordn).
Heitige Bedeitung.
Dea Spruch wiad heit vawend, um
Vawoitungsgmoaschoft Roa am Lech

Dia Vawoitungsgmoaschoft Roa am Leech liigg im schwabischn Laundkreis Doana-Rias und werd va dia fuigndn Gmoana büdd:
Siiz va da Vawoitungsgmoaschoft is Roa am Leech.
Außa Gendakinga, wou wejschtlich vom Leech ligg und schwabisch rejdt, rejn oi Gmoana in da VG boarisch.
Vawoitungsgmoaschåft Bejmas

Dia Vawoitungsgmoaschoft Bejmas (amtli: Verwaltungsgemeinschaft Pöttmes) ligg im schwabischn Laundkreis Oacha-Fribberg.
Sie is entstauna am 1. Jejnna 1994, bis do dia Ejwouna va Boor long um eanre Sööbstejndigkeit kejmpft hom. Boor, wou bis dohii zum Morkt Diahappn gheart hot, is dabei wieda a sööbstejndige Gmoa woan und hot dia Kreiszugehörigkeit vom Laundkreis Augschburg zu Oacha-Fribberg gwejchslt.
Dia Vawoitungsgmoaschoft hot dia fuigndn Mitgliedsgmoana:
Siiz va da Vawoitungsgmoaschoft is Bejmas.
Vawoitungsgmoaschåft Oaing

Dia Vawoitungsgmoaschoft Oaing (amtli: Verwaltungsgemeinschaft Aindling) ligg im schwabischn Laundkreis Oacha-Fribberg und werd va dia fuigndn Gmoana büdd:
Siiz va da Vawoitungsgmoaschoft is Oaing.
Thermodynamik

De Thermodynamik oda Wärmeleah is a Teigebiet vo da klassischn Physik. Des is de Leah vo da Energie, vo ian Erscheinungsformen und da Fähigkeit, Arbat z varichtn. De Grundlong vo da Wiakungsweise spiagln se in de via Haptsätz vo da Thermodynamik.
De Thermodynamik bringt Gressn wia Energie, Wärme, gleistete Arbat, Druck und Volumen mideinanda in Zammahang. So wean Aussogn megli, wejche Änderunga in oam System megli san, beispuisweis wejche chemischn Reaktiona oblaffa kenna und Ogom iwa de eafoadalichn Druck- und Temperatuabedingunga.
De Grundlong vo da Thermodynamik san ausm Studium vo de Volumen-, Druck- und Temperatuavahejtnisse bei da Dampfmaschiin entwicket worn.
Zammafossung vo de Haptsätz.
0. Haptsotz: Stengan zwoa Systeme jeweis mid am drittn im thermodynamischn Gleichgewicht, so stengan se aa untaeinanda im Gleichgwicht.
1. Haptsotz: Energie ko weda eazeigt no vanicht, sondan nua in ondane Energieoartn umgwondlt wearn.
2. Haptsotz: Thermische Energie is ned in beliebigm Moß in ondane Energieoartn umwondlboa.
3. Haptsotz: Da absolute Nuipunkt vo da Temperatua is uneareichboa.
Yen

Da Yen (jap. 円 (en) wörtl. "runder Gegenstand") is seit 1871 de Währung vo Japan.
As Währungssymbol in da Lateinischen Schrift is ¥, in da japanischen Schreibweis' werds mit'm Kanji dogschdoid. Da ISO-4217-Währungscode is JPY (Codenummer 392).
Teising

Teising is a Gmoa im westlichn Landkroas Oidäding (Regierungsbeziak Obabayern). Teising ligt zwischn de Städt Oidäding und Muihdorf am Inn
Geografie.
Teising ligt in da Region Sidostobabayern.
Gmoagliedarung.
Teising hod 5 Ortstei:
Es gibt nua de Gemarkung Teising.
Eihwohnaentwicklung.
Aufm Gebiet vo da Gmoa san 1970 846, 1987 1477, 2000 1987, 2014 1902 und im Joar 2015 1913 Eihwohna zejt worn.
Tokio

Tokio (aa: "Tokyo", jap. , "Tōkyō") is de Haptstod vo Japan und liegt in da Kantō-Region an da Ostküstn vo da japanischn Haptinsl Honshu. Da Nama "Tokio" bedeidd «estliche Haptstod». Z Tokio is a da Sitz vo da Regiarung vom Stoot und da Palast vom Tenno, am japanischn Kaisa.
Bedingte Entropie

Bedingte Entropie is in da Informationstheorie a Maß fia de „Ungewissheit“ iwan Weat vo oana Zuafoisvariablen formula_1, de wo vableibt, nachdem as Ergebnis vo oana andan Zufoisvariablen formula_2 bekannt wead. De bedingte Entropie wead formula_3 gschriem und hod oan Weat zwischen 0 und formula_4, vo da urspringlichn Entropie von formula_1. Sie wead in da gleichn Maßeinheit wia de Entropie gmessn.
Speziej hod sie an Weat 0, wenn aus formula_2 da Weat vo formula_1 funktional bestimmt weadn ko und an Wert formula_4, wenn formula_1 und formula_2 stochastisch unabhängig san.
Definition.
Wenn formula_1 a diskrete Zufoisvariable und formula_12 ia Weatevoarat is, d. h. formula_12 is a hextns obzejbore Menge mit formula_14 (formula_1 soi jeds Element vo formula_12 mit ned negativa Woascheinlichkeit onehma), dann is de Entropie vo formula_1 duach
formula_18
definiad, wo fia formula_19 tipischaweis de Weate 2 (Bit) oda e (Nat) fia de entsprechendn Einheitn ognumma wean.
Wenn owa formula_20 a Ereignis mit formula_21 is, dann definiad ma de bedingte Entropie vo formula_1 gegem formula_20 duach Ersetzn vo da Woarscheinlichkeit duach de bedingte Woarscheinlichkeit, d. h.
formula_24.
Etz sei formula_2 a diskrete Zufoisvariable mit Weatevoarat formula_26. Dann is de bedingte Entropie vo formula_1 gegem formula_2 definiad ois gewichtetes Mittl der bedingten Entropien von formula_1 gegeben den Ereignissen formula_30 für formula_31, d. h.
formula_32.
Auf hehara Abstraktionsebene handeltsa si bei formula_4 um an Erwortungswert vo da Informationsfunktion formula_34 und bei
formula_3 um de bedingte Erwortung vo da Informationsfunktion formula_36 in Bezug af de vo formula_2 afgspanntn formula_38-Algebra.
Detektiv Conan

Detektiv Conan (jap. , "Meitantei Konan") is a Animeserie, de wo seit 1994 laft und vom Zeichna Gōshō Aoyama afundn worn is.
Detektiv Conan ghead zua de afoigreichstn Mangaserien iwahapt.
Inhoit.
Detektiv Conan vazoit de Obnteia vom 17-jahrign Obaschuibuam und brillantn Hobbydetektiv "Shin’ichi Kudō". Dea is bei de Untasuachunga zua am Foi vo zwoa Manna in Schworz niedagschlong worn und de ham eam a Kapsel mim Zellgift APTX 4869 gem, wo eam umbringa soid. Ea stiabt owa ned, sondan sei Keapa schrumpft und vajingt si umara 10 Joar.
Kinofuim.
Es gibt aa Kinofuim davo, in Deitschland 12, und in Japan 13. Es is a grod a 14. Film in Orbat. De neia Fuim lafan in Japan immer in da Golden Week im Kino. Da 13. Film is in Japan am 18. Aprui 2009 in de Kinos glaffa.
Rényi-Entropie

De Rényi-Entropie (nachm Alfréd Rényi) is in da Informationstheorie a Vaoigemoanarung vo da Shannon-Entropie. De Rényi-Entropie ghead zua Famuilie vo Funktionen, wo zan Quantifizian vo Mannigfoitigkeit, Ungwissheit oda Zuafälligkeit vo am System deana.
De Rényi-Entropie is vo da Gressnoadnung α, wobei α &gt; 0, se is definiad ois:
formula_1
wobei "p"i die Woarscheinlichkeiten vo {"x"1, "x"2 ... "x"n} is. Wenn de Woarscheinlichkeitn olle identisch san, dann san olle Rényi-Entropien vo de Vateilungen gleich, mit "H"α("X")=log "n". 
Andanfois san de Entropien monoton follend ois a Funktion vo α.
De Rényi-Entropien san in da Ökologie und Statistik ais Indizes vo da Vuifejtigkeit wichtig. Se fian aa zu am Spektrum vo Indizes vo da Fraktaln Dimension.
Isaac Newton

Sir Isaac Newton (*  4. Jenna 1643 in Woolsthorpe-by-Colsterworth in Lincolnshire, England † 31. Meaz 1727 in Kensington) woa a englischa Physika, Mathematika, Astronom, Alchemist, Philosoph, und Vawoitungsbeomta.
In seina Zeid, wo zwischn natialicha Theologie, Natuawissnschoft und Philosophie no ned schoarf trennd woan is, hod ma an Newton an Philosophn gnennt.
1687 hod a de "Philosophiae Naturalis Principia Mathematica" aussabrochd. Se guit ois oans vo de Weake mid'm greßtn Eihfluss af de Wissnschoftsgschicht und hod de Grundlong fian Groußtei vo da klassischn Mechanik gschoffa. In dem Weak bschreibd a de Gravitationsgsetze vo da universoin Gravitation und de Bewegunsgsetze. Domid hod'a iwa 300 Joar de Physik mitbstimmd. Ea hod aa des easchte Spiaglfeanroah baud. In da Mathematik hod'a unobhängig vom Gottfried Wilhelm Leibniz de Infinitesimoirechnung entwickld.
Zweng seina Leistunga, voa oim in da Physik und Mathematik, guit da Newton ois oana vo de greßtn Wissnschoftla vo oin Zeidn. De "Principia Mathematica" wean ois oans vo de wichtigstn wissnschoftlichn Weake eihgstuafd.
Wiadigung.
Nochm Newton san des Newtonsche Näharungsvafoahn und de SI-Eihheit vo da Kroft (Newton), de Newtonsche Axiome sowia de Newton-Cotes-Foamln bezeichnd worn, außadem da Asteroid (662) Newtonia sowia a Mondkrata.
Ratschkathl

Ratschkathl is a weibliche Bühnenfigua vom Voikstheater und bedeit sinngemäß „ratschende Kathi“. Im Boarischn is des heit a Synonym fir schwatzhofte Weibaleit.
De Voiksschauspuijarin Elise Aulinger is de Erfindarin vo da Roin vo da Ratschkathl. De Komediantin Ida Schumacher hod de Roin nacha perfektioniat. A de Liesl Karlstadt hot de Roin vo da „Ratschkathl“ gspuit. De Schauspuilarin Kathi Prechtl is wegn iam Vornom oft ois „Ratschkathl“ bezeichnet worn.
Vo 1889 bis 1921 is z Minga de beliabte Wochenzeitung Münchner Ratsch-Kathl vaeffentlicht woan, de wo si sejm ois „Unterhaltungsblatt für gemüthlichen Verkehr“ bezeichnet hod.
Hans Rampf

Da Rampf Hans (* 19. Oktoba 1948 in Mallersdorf) is da ehemolige Oababiagamoasta vo Landshuad.
Obwoi da Rampf Hans zua CSU ghert, is er fia de Biaga fia Landhuad im Jenna 2005 ins Rathaus eizogn. Davoa hod er de McDonalds Wiadschaftn in Landshuad und drumrum gleitet, wos iazad sei Dochter Astrid Eisenschink-Rampf macht.
Kullback-Leibler-Divergenz

De Begriffe Kullback-Leibler-Divergenz (KL-Divergenz), Kullback-Leibler-Entropie, Kullback-Leibler-Information oda Kullback-Leibler-Obstond (noch Solomon Kullback und Richard Leibler) bezeichna a Moß fia de Untaschiedlichkeit vo zwoa Woahscheinlichkeitsvateilunga van sejm Eaeignishorizont. Tipischaweise representiad P Beobochtunga oda a präzise Woahscheinlichkeitsvateilung, weahnd Q a Modej oda a Approximazion doastejd.
De KL-Divergenz wead aa: "relative Entropie" gnennd, wobei da Begriff "relative Entropie" teiweis aa fia de Transinformazion vawendd wead.
Formoi lossd se de KL-Divergenz fia de Woahscheinlichkeitsfunkziona formula_1 und formula_2 diskreta Weate foingdamoßn bstimma:
formula_3
Informationstheorie

De Informationstheorie is a mathematische Theorie ausm Bereich vo da Woahscheinlichkeitstheorie und Statistik, wo afn Claude Shannon zruckgähd.
Se befossd se mid Begriffn wia: Information, Entropie, Informationsiwatrogung, Datnkompression, Kodiarung und vawondde Themen.
Nem da Mathematik, Informatik und Nochrichtntechnik wead de theoretische Betrochtung vo Kommunikation duach de Informationstheorie aa za Bschreibung vo Kommunikationssystemen in vuin ondan Bereichen eihgsetzd.
De Shannonsche Theorie vawendd'n Begriff vo da Entropie, um de Informationsdichtn (Informationsghoid) vo Nochrichtn z' charakterisian. Je gleichfeamiga a Nochricht afbaud is, desto häha is iah Entropie. Grundlengd fia de Informationstheorie is nem an Entropiebegriff as Shannon-Hartley-Gsetz, noch Claude Elwood Shannon und Ralph Hartley, wo de theoretische Obagrenz vo da Kanoikapazitet, des is de maximoie Datniwatrogungsratn ohne Iwatrogungsfehla, vo om Iwatrogungskanoi in Obhängigkeit vo Bandbroadn und Signoi-Rausch-Vahejtnis bschreibd.
Für echten Nichtraucherschutz!

Für echten Nichtraucherschutz! is a Volksbegehren in Bayern. Zui is, a Rauchvabot in da Gastronomie, ohne Ausnohm einzfiahn. Initiiert is vo da ÖDP worn und wird inzwischn aa vo da SPD, vo de Grünen, sowie zoilreichen gemeinnützigen Vareinen untastützt.
Am 17. Juli 2009, zwoa Dog nachm Beschluss vom Bayrischen Landtag fia a Lockarung vom Nichtrauchaschutzgesetz, ham de Initiatoren insgsamt rund 40.000 Untaschriftn ban bayrischen Innenministerium eigreichd. Damit is as Quorum vo 25.000 Untaschriften eafuit woan und es is a Voiksbegehrn eingleit woan.
De Tabejjn fasst de Untaschied vom deazeid guitign Gsetz und dem Gsetzentwuaf vum Voiksbegehrn zsamm und stejjds gengüwa. De Zsammafassung trifft ned an gnaua Wortlaud.
As Voiksbegehren hod zwischn an 19. Novemba 2009 und 2. Dezemba 2009 stottgfundn. Gfordat woan Untaschriftn vo mindestens 10 % vo de Stimmberechtigtn (uma 940.000). Earreicht san 13,9 % woan.
Damit is as Quorum eafuit und etz find a Voiksentscheid iwas Gsundheitsschutzgsetz stott, sofean da Bayerische Landtag an Gsetzesentwuaf vom Voiksbegehren oblehnt, wo von da CSU und vo da FDP scho okindigt woan is.
Transinformation

Transinformation oda gegnseitige Information is a Gräß aus da Informationstheorie, wo de Stärkn vom statistischen Zammahang vo zwoa Zuafoisgrässn ogibt. De Transinformation wead aa ois Synentropie bezeichnet. Im Gegnsotz zur Synentropie vo oana Markov-Quejn 1. Ordnung, de wo de Redundanz vo oana Quejn zum Ausdruck bringt und somit minimal sein soi, stejt de Synentropie vo am Kanal den mittlan Informationsghoid doar, dea wo vom Senda zum Empfänga glangt und soi somit maximal sein.
De Transinformation stähd in am engen Zammahang zua Entropie und zua bedingtn Entropie. So wead de Transinformation formula_1 berechnet:
Definition iwa de Differenz vo Quej-Entropie und Äquivokation bzw. Empfangs-Entropie und Fejinformation:
 formula_2
Definition iwa Woarscheinlichkeiten:
 formula_3
Definition iwa de Kullback-Leibler-Divergenz:
 formula_4
Definition iwa an Erwortungsweat:
 formula_5
Verschwind de Transinformation, so red ma vo statistischa Unobhängigkeit vo de boadn Zuafoisgrässn. De Transinformation wead maximal, wenn si a Zufoisgräss voikommen aus da andan berechna losst.
Scholarpedia

De Scholarpedia is a Enzyklopädie, wo vo Wissnschaftan aus olla Wejd gschriem wean soi. Da Nam setzt si aus de englischn Weata „Scholar“ (Gelehrta) und „Encyclopedia“ (Enzyklopädie) zamma. De Namaähnlichkeit zum Wikipedia-Projekt is Obsicht, wei de Scholarpedia ebmfois de MediaWiki-Software vawend, untascheidet si owa in einign wesentlichn Punktn vo da Wikipedia.